Anexa 2 la HCL nr. ....................................

DESCRIEREA INVESTIŢIEI

I. DATE GENERALE
Denumire proiect: ,,Înnoirea flotei de tramvaie – Etapa II”
Amplasament: Timișoara, 
Titularul investiţiei: Municipiul Timişoara B-dul. C.D. Loga, nr. 1 
Beneficiar: Municipiul Timişoara B-dul. C.D. Loga, nr. 1 

II. DATE TEHNICE
	Se propune achiziția unui număr de 7 buc. tramvaie articulate cu podea coborâtă, acționate prin invertoare și motoare asincrone de curent alternativ, alimentate de la rețea de contact sau dintr-o unitate de stocare a energiei electrice, cu post de conducere la un singur capăt și uși de acces pe partea dreaptă față de direcția de mers înainte. 
	Vagoanele de tramvai sunt destinate transportului public de călători în municipiul Timișoara, încadrându-se în condițiile tehnice și funcționale date (infrastructură, circulație generală), respectiv adaptându-se cerințelor obligatorii din prezentul caiet de sarcini.

III. INDICATORI VALORICI
Preţ unitar tramvai:   11.556.250,00 lei 
TVA 19%:                   2.195.687,50 lei
Valoare tramvai:       13.751.937,50 lei
Valoarea totală a tramvaielor (TVA inclus): 96.263.562,5 lei (7 tramvaie x 13.751.937,50 lei/tramvai).
Valoare serv. de informare, comunicare şi publicitate (conf. Ghidului Solicitantului)-114.840,95 lei
Valoarea totală a investiţiei – 96.378.403,45 lei.

IV. DESCRIEREA INVESTIŢIEI
Proiectul propune achiziţionarea a 7 de tramvaie noi articulate cu podea coborîtă, acționate prin invertoare și motoare asincrone de curent alternativ, alimentate de la rețea de contact sau dintr-o unitate de stocare a energiei electrice (montată în tramvai), cu post de conducere la un singur capăt și uși de acces pe partea dreaptă față de direcția de mers înainte.
Obiectul de investiţii urmareste ca transportul în comun sa fie adus la standarde moderne, europene, fiind în interesul cetaţenilor, crescând performanţa serviciului de transport urban, dând orasului un aspect modern, propice pentru un transport în comun fiabil, nepoluant. Degradarea condiţiilor de transport duc la abandonarea, de catre o parte a cetaţenilor, la transportul public cu tramvaiul. Prin implementarea proiectului de investiţii ”Înnoirea flotei de tramvaie”, se urmareste reducerea cheltuielilor de exploatare, întreţinere si reparare, cresterea vitezei medii de circulaţie, reducându-se astfel consumul de energie, durata si costul transportului de calatori.
Implementarea acestui proiect va genera urmatoarele beneficii:
- fluidizarea traficului;
- îmbunataţirea siguranţei în circulaţie prin reducerea riscului si a numarului de accidente;
- îmbunataţirea gradului de confort si civilizaţie;
- îmbunataţirea parametrilor de mediu afectaţi de transportul public prin zgomot, vibraţii, emisii de noxe ( CO2, SOx, SOx );
- îmbunataţirea generala a traficului urban în Municipiul Timisoara.
Achiziția va cuprinde și următoarele, care vor fi incluse în preț:
· amenajări, dispozitive, echipamente, scule specifice tipului de tramvai oferit, necesare pentru reparația și mentenanța tramvaielor la S.T.P.T.;
· strung de rectificat profil bandaj și accesoriile și dispozitivele necesare funcționării acestuia, precum și profilograf electronic în vederea măsurării, montorizării și controlului profilului bandajului;
· școlarizarea și atestarea personalului S.T.P.T.;
· asigurarea reprezentanței de service în regim permanent la sediul S.T.P.T. pe toată perioada de garanție;
· materiale consumabile și piese de schimb necesare pentru procesul de mentenanță în perioada de garanție;
· stoc de piese de schimb și subansamble, consumabile în regim de custodie la S.T.P.T.;
· consultanță tehnică pentru amenajarea logistică, dotări cu echipamente și dispozitive (specifice tipului de tramvai achiziționat), școlarizarea și atestarea profesională a personalului, sprijin pentru avizarea și certificarea în vederea desfășurării activității de către autoritățile competente: AFER, BRM, ISCIR, etc. ce vor fi realizate până la furnizarea primului tramvai.

